Source: http://docplayer.hu/6004839-Kozlemeny-a-kepviselok-reszere.html
Timestamp: 2018-09-24 07:55:18
Document Index: 6835521

Matched Legal Cases: ['bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ']

1 EURÓPAI PARLAMENT Petíciós Bizottság KÖZLEMÉNY A KÉPVISELŐK RÉSZÉRE Tárgy: Elena Clara Popescu román állampolgár által a gyógyszerészek romániai kollégiuma nevében benyújtott 0695/2011. számú, 2 aláírást tartalmazó petíció a gyógyszertárak és a romániai egészségbiztosítási hatóság közötti szerződéses kapcsolatokkal, és különösen a késedelmes kifizetésekkel kapcsolatos problémákról 1. A petíció összefoglalása Romániában a nemzeti egészségbiztosítási rendszer az Egészségügyi Minisztérium alá tartozó hatóság (az Országos Egészségbiztosítási Hivatal) hatáskörébe tartozik. E hatóság feladata a jogszabályok alkalmazására vonatkozó szabályok kidolgozása, valamint végrehajtása, például a szolgáltatásokra vonatkozó szerződések megkötése és a szolgáltatások kifizetése. A feladatai közé tartozik ezenkívül a jogviták rendezése is, az égisze alatt működő választottbíróság útján. A petíció benyújtóinak állítása szerint e feladatkörök halmozódása és az ebből fakadó összeférhetetlenség eredményeként az említett hatósággal szerződéses kapcsolatban álló gyógyszertárak gazdaságilag életképtelen helyzetbe kerülnek, ami fenntarthatatlan szerződéses és fizetési feltételeket eredményez. Ennek következtében számos gyógyszertár csődbe ment, és a költségek visszaigényléséhez folyamodott. A petíció benyújtói szerint a kereskedelmi ügyletekhez kapcsolódó késedelmes fizetések elleni fellépésről szóló 2000/35/EK irányelv megsértéséről van szó. 2. Elfogadhatóság Elfogadhatónak nyilvánítva: október 25. Tájékoztatás kérése a Bizottságtól (az eljárási szabályzat 202. cikkének (6) bekezdése szerint) megtörtént. 3. A Bizottságtól kapott válasz: december 16. CM\ doc PE v01-00 Egyesülve a sokféleségben
2 A Bizottság (2011. június 16-án) egy azonos tartalmú panaszt kapott kézhez, amelyet az uniós jogszabályok alapján gondosan megvizsgáltak. A Bizottság augusztus 5-én válaszolt a panaszosnak, aki a jelenlegi petíció benyújtója. A Bizottság alábbi észrevételei megegyeznek a fenti levélben közöltekkel. A kereskedelmi ügyletekhez kapcsolódó késedelmes fizetések elleni fellépésről szóló 2000/35/EK irányelvet a 118/2008. sz. törtvényben jóváhagyott kereskedelmi szerződésekből származó kifizetési kötelezettségek késedelmes teljesítése elleni fellépésről szóló 119/2007. számú sürgősségi kormányrendelet ültette át a román jogrendszerbe. A gyógyszertárakban eladott gyógyszerkészítmények egészségbiztosítási szervezetek általi visszatérítése az EU szintjén nincs összehangolva. Az Európai Bíróság állandó ítélkezési gyakorlatával összhangban, a közösségi jog nem csökkenti a tagállamoknak a társadalombiztosítási rendszerük kialakítására vonatkozó hatáskörét. Uniós szintű harmonizáció hiányában minden tagállam jogalkotójának feladata egyrészt a társadalombiztosítási rendszerbe való belépési jog vagy kötelezettség feltételeinek, másrészt pedig a társadalombiztosítási ellátásokra való jogosultság feltételeinek a meghatározása (lásd az Európai Bíróság C-120/95. sz., Nicolas Decker kontra Caisse de maladie des employés privés ügyben április 28-án hozott ítélete 21. és 22. pontját). Ezen túlmenően az uniós jog nem csökkenti a tagállamoknak különösen arra vonatkozó hatáskörét, hogy egészségbiztosítási rendszereik pénzügyi egyensúlya, illetve az egészségügyi szolgáltatások és az orvosi ellátás megszervezése és nyújtása érdekében a gyógyszerészeti termékek fogyasztásának szabályozására intézkedéseket hozzanak (lásd az Európai Bíróság a C-141/07. sz., Bizottság kontra Németország ügyben szeptember 11-én hozott ítélete 22. pontját). A petíciót ezért az általa hivatkozott jogi alapok tekintetében értékelik. Az EUMSZ 14. cikkének esetleges megsértése: A panaszban a gyógyszerészek romániai kollégiuma azt állítja, hogy a szolgáltatásnyújtók és a romániai egészségbiztosítási rendszer közötti szerződések teljesítési feltételei a hatalommal való visszaélésnek minősülnek, és kihathatnak e szolgáltatásnyújtók normális működésére, piaci létezésére és adott esetben a közszolgálat fennmaradására és folyamatosságára (a háttérdokumentum 4.1 és 4.2 pontja). A gyógyszerészek romániai kollégiumának álláspontja szerint e feltételek kimerítik az Európai Unió működéséről szóló szerződés (a továbbiakban: EUMSz.) 14. cikkének megsértését. A gyógyszerészek romániai kollégiuma továbbá úgy véli, hogy az EUMSZ. 14. pontjának megsértésének minősül, hogy a romániai biztosítók elutasítják a tartozásokat igazoló számlák és egyéb dokumentumok elfogadását, átvételét és nyilvántartásba vételét (a háttérdokumentum 4.4 pontja). Az EUMSZ 14. pontja ugyanakkor világosan kimondja, hogy az általános gazdasági érdekű szolgáltatások rendeltetéseinek teljesítését lehetővé tevő gazdasági és pénzügyi feltételeket az Európai Parlamentnek és a Tanácsnak kell megállapítania a tagállamok arra vonatkozó hatáskörének sérelme nélkül, hogy a Szerződésekkel összhangban gondoskodjanak e szolgáltatások nyújtásáról, más által való ellátásáról, illetve finanszírozásáról. Az Európai Parlament és a Tanács egyelőre nem fogadott el olyan szabályozást, amely meghatározza az általános gazdasági érdekű szolgáltatások rendeltetéseinek teljesítését lehetővé tevő gazdasági PE v /6 CM\ doc
3 és pénzügyi elveket és feltételeket. Ezért ameddig e gazdasági és pénzügyi feltételek nem kerülnek uniós szinten meghatározásra, a Bizottság álláspontja szerint a szolgáltatásnyújtók és a romániai egészségbiztosítási rendszer közötti szerződések teljesítési feltételei, illetve a tartozások meglétét igazoló számlák és egyéb dokumentumok elfogadásának, átvételének és nyilvántartásba vételének romániai egészségbiztosítók általi elutasítása nem tekinthető az EUMSZ 14. cikke megsértésének. Az általános gazdasági érdekű szolgáltatásokat illetően a panaszból nem derül ki, hogy a szolgáltatásnyújtók és a romániai egészségbiztosítási rendszer közötti szerződések teljesítési feltételei miért sértik az általános gazdasági érdekű szolgáltatások nyújtásával megbízott vállalkozások részére közszolgáltatással járó ellentételezéssel nyújtott állami támogatásra történő alkalmazásáról szóló, november 28-i 2005/842/EK bizottsági határozatot vagy a tagállamok és a közvállalkozások közötti pénzügyi kapcsolatok átláthatóságáról, illetve egyes vállalkozások pénzügyi átláthatóságáról szóló, november 16-i 2006/111/EK irányelvet. Az Európai Unióról szóló szerződés 4. cikkének esetleges megsértése: A gyógyszerészek romániai kollégiuma a panaszban kiemeli, hogy a késedelmes kifizetések elrejtésére az egészségbiztosítók azt a bevett gyakorlatot alkalmazzák, hogy nem a teljes összeget fizetik ki, csak egy részét, miközben nyilvánosan kijelentik, hogy a legfrissebb tartozások kiegyenlítésre kerültek (a háttérdokumentum 4.3 pontja). A gyógyszerészek romániai kollégiuma szerint ez a gyakorlat megsérti az Európai Unióról szóló szerződés 4. pontját. Ezzel a megközelítéssel a Bizottság nem ért egyet. Az Európai Unióról szóló szerződés 4. pontja röviden azt mondja ki, hogy minden olyan hatáskör, amelyet a Szerződések nem ruháztak át az Unióra, a tagállamoknál marad, és arra kötelezi az Uniót, hogy tartsa tiszteletben többek között a tagállamoknak a Szerződések előtti egyenlőségét, valamint nemzeti identitását stb. A 4. cikk arról is rendelkezik, hogy az Unió és a tagállamok a lojális együttműködés elvének megfelelően kölcsönösen tiszteletben tartják és segítik egymást a Szerződésekből eredő feladatok végrehajtásában. A tagállamok a Szerződésekből, illetve az Unió intézményeinek intézkedéseiből eredő kötelezettségek teljesítésének biztosítása érdekében megteszik a megfelelő általános vagy különös intézkedéseket. A tagállamok segítik az Uniót feladatainak teljesítésében, és tartózkodnak minden olyan intézkedéstől, amely veszélyeztetheti az Unió célkitűzéseinek megvalósítását. A panasz nem tartalmaz semmilyen olyan elemet, amely alapján a késedelmes és/vagy részleges kifizetés az Európai Unióról szóló szerződés 4. cikke megsértésének minősülne. A kereskedelmi ügyletekhez kapcsolódó késedelmes fizetések elleni fellépésről szóló 2000/35/EK irányelv esetleges megsértése: A Bizottság megvizsgálta azt is, hogy a gyógyszertárakban eladott gyógyszerkészítmények egészségbiztosítási szervezetek általi visszatérítésének hosszú fizetési határideje megsérti-e a kereskedelmi ügyletekhez kapcsolódó késedelmes fizetések leküzdéséről szóló, június 29-i 2000/35/EK európai parlamenti és tanácsi irányelvet (a háttérdokumentum 4.3 és 4.6 pontja). Ez az irányelv a kereskedelmi ügyletek ellenértékének kiegyenlítéseként végrehajtott CM\ doc 3/6 PE v01-00
4 valamennyi fizetésre vonatkozik (1. cikk). A 2. cikk (1) bekezdése szerint a kereskedelmi ügyletek olyan vállalkozások, illetve vállalkozások és hatóságok között lebonyolított olyan ügyletek, amelyek fizetés ellenében áruk szállítását vagy szolgáltatások nyújtását eredményezik. A Bizottság álláspontja szerint a gyógyszertárakban eladott gyógyszerkészítmények egészségbiztosítási szervezetek általi visszatérítése nem tekinthető a 2000/35/EK irányelvben meghatározott kereskedelmi ügyletnek, mivel a visszatérítés nem eredményezi áruk vagy szolgáltatások fizetés ellenében végzett szállítását vagy nyújtását. A visszatérítés tulajdonképpen az áruk vagy a szolgáltatások fizetés ellenében végzett szállításának vagy nyújtásának a következménye. Más szóval, a visszatérítés a 2000/35/EK irányelvben meghatározott kereskedelmi ügyletet vagy a nemzeti jogszabályokban meghatározott egyéb ügyletet követő jogosultság. A későbbiekben a nemzeti jogszabályokban meghatározott visszatérítés következményeire ezért nem is vonatkoznak a 2000/35/EK irányelv rendelkezései. Következésképpen az is kívül esik a 2000/35/EK irányelv hatályán, hogy a nemzeti egészségbiztosítási rendszerre vonatkozó romániai jogszabály nem gondoskodik a gazdasági szereplők, különösen a gyógyszerészek fellebbezési lehetőségeiről az Országos Egészségbiztosítási Hivataltól származó visszatérítés, illetve e késedelmek bírságai és kamatai esetében. Az Európai Unió Alapjogi Chartája 17. cikkének esetleges megsértése: A gyógyszerészek romániai kollégiuma azt állítja, hogy a keretszerződések egyes rendelkezéseinek gyógyszertárak általi megsértése esetén az eladott gyógyszerek teljes értékének egy részét akár 16%-át is bírságként visszatartják. A gyógyszerészek romániai kollégiuma szerint ez az Európai Unió Alapjogi Chartája 17. cikke esetleges megsértésének minősül, amely kimondja, hogy: Mindenkinek joga van ahhoz, hogy jogszerűen szerzett tulajdonát birtokolja, használja, azzal rendelkezzen, és azt örökül hagyja. Tulajdonától senkit sem lehet megfosztani, kivéve ha ez közérdekből, a törvényben meghatározott esetekben és feltételekkel, valamint az ezáltal elszenvedett veszteségekért kellő időben fizetett méltányos összegű kártalanítás mellett történik. A tulajdon használatát, az általános érdek által szükségessé tett mértékben, törvénnyel lehet szabályozni. A Bizottság ezzel szemben arra kívánja emlékeztetni a gyógyszerészek romániai kollégiumát, hogy az Európai Unió Alapjogi Chartája 51. cikke (1) bekezdésének értelmében e Charta rendelkezéseinek címzettjei a szubszidiaritás elvének megfelelő figyelembevétele mellett az Unió intézményei, szervei és hivatalai, valamint a tagállamok annyiban, amennyiben az Unió jogát hajtják végre. Ennek megfelelően saját hatáskörükben és a Szerződésekben az Unióra ruházott hatáskörök korlátain belül tiszteletben tartják az ebben a Chartában foglalt jogokat és betartják az abban foglalt elveket, valamint előmozdítják azok alkalmazását. A Bizottság véleménye szerint a gyógyszertárakban eladott gyógyszerkészítmények egészségbiztosítási szervezetek általi visszatérítése, illetve a keretszerződések egyes a panaszban említett rendelkezéseinek alkalmazása nem minősül az Európai Unió Alapjogi Chartája 51. cikke (1) bekezdése szerinti, uniós jogot végrehajtó rendelkezésnek. A PE v /6 CM\ doc
5 keretszerződést (köztük az ebben megállapított szankciókat) a szerződő felek aláírták és elfogadták, majd ezt kormányrendelettel jóváhagyták. A keretszerződés az egészségügyi reformról szóló 95/2006. sz. törvény VIII. címe végrehajtásának, s nem pedig uniós jog végrehajtásának minősül. Az Európai Unió Alapjogi Chartája 47. cikkének esetleges megsértése: A gyógyszerészek romániai kollégiuma megjegyzi, hogy ugyan az egészségügyi reformról szóló 95/2006. sz. törvény rendelkezik egy, a szolgáltatók és az egészségbiztosító társaságok közötti esetleges viták rendezését szolgáló választottbírósági rendszer kialakításáról, ezt az Országos Egészségbiztosítási Hivatal nem a jogszabályoknak megfelelően hajtotta végre, és az továbbra is részrehajlóan, illetve az Országos Egészségbiztosítási Hivatal ellenőrzése alatt működik. A gyógyszerészek romániai kollégiuma arra a következtetésre jut, hogy a választottbírósági rendszer kialakítási és működtetési módjával az Országos Egészségbiztosítási Hivatal megsérti az Európai Unió Alapjogi Chartája 47. cikkét, tekintettel arra, hogy nem biztosított e választottbíróság függetlensége és pártatlansága sem (a háttérdokumentum 4.7 pontja). A gyógyszerészek romániai kollégiuma felhívja a figyelmet a gyógyszerészek azon panaszára is, hogy az egészségbiztosítók a későbbiekben felfüggesztették azon gyógyszerészek szerződését, akik az egészségbiztosító társaságokkal szemben a jogaik védelmében bírósághoz fordultak. A gyógyszerészek romániai kollégiuma szerint a bíróságok előtti jogorvoslatra irányuló bármiféle kísérletet szankcionáló gyakorlatra nem csupán bírságok vagy késedelmi díjak megfizettetésére irányuló esetekben kerül sor, hanem minden más vitás ügyben is, amely az orvosi vagy gyógyszerészeti ellátási szerződések teljesítése kapcsán felmerül. A gyógyszerészek romániai kollégiuma azt állítja, hogy ezzel a konok hozzáállással az egészségbiztosító társaságok célja az, hogy eltántorítsanak a panasztételtől, ami akadályozza az igazságszolgáltatáshoz való szabad hozzáférést és egyben megsérti az Európai Unió Alapjogi Chartája 47. cikkét (a háttérdokumentum 4.8 pontja). Az Európai Unió Alapjogi Chartája 47. cikke szerint Mindenkinek, akinek az Unió joga által biztosított jogait és szabadságait megsértették, az e cikkben megállapított feltételek mellett joga van a bíróság előtti hatékony jogorvoslathoz. Mindenkinek joga van arra, hogy ügyét a törvény által megelőzően létrehozott független és pártatlan bíróság tisztességesen, nyilvánosan és ésszerű időn belül tárgyalja. Mindenkinek biztosítani kell a lehetőséget tanácsadás, védelem és képviselet igénybevételéhez. Azoknak, akik nem rendelkeznek elégséges pénzeszközökkel, költségmentességet kell biztosítani, amennyiben az igazságszolgáltatás hatékony igénybevételéhez erre szükség van. Először is, a panaszban felhozott egyik elem sem utal arra, hogy az esetleges jogviták mihamarabbi rendezését szolgáló gyors és pártatlan mechanizmus hiánya (a háttérdokumentum 4.7 pontja), illetve a gyógyszertárak jogorvoslati igényeinek szankcionálása (a háttérdokumentum 4.8 pontja) megsértené az uniós jogban garantált jogokat és szabadságokat. Másrészről pedig a Bizottság a fentiekben már ismertetett véleménye szerint a gyógyszertárakban eladott gyógyszerkészítmények egészségbiztosítási szervezetek általi visszatérítése, illetve a keretszerződések egyes a panaszban említett rendelkezéseinek alkalmazása nem minősül az Európai Unió Alapjogi Chartája 51. cikke (1) CM\ doc 5/6 PE v01-00
6 bekezdése szerinti, uniós jogot végrehajtó rendelkezéseknek. A petíció megerősíti a Bizottság azon értékelését, hogy a 2000/35/EK irányelv végrehajtása ellenére számottevő bizonyíték utal arra, hogy a kereskedelmi ügyletekhez kapcsolódó késedelmes fizetések továbbra is általános problémát jelentenek az EU-n belül (ideértve Romániát is), valamint hogy a gazdasági válság tovább súlyosbította a helyzetet. A Bizottság mindazonáltal megerősíti, hogy a gyógyszertárakban eladott gyógyszerkészítmények egészségbiztosítási szervezetek általi visszatérítése az EU szintjén nincs összehangolva. E jogosítványok továbbra is a tagállamok kezében vannak. A Bizottság ezért azt javasolja, hogy a petíció benyújtója nemzeti bíróságokon keressen jogorvoslatot. PE v /6 CM\ doc